ኢትዮጵያ ሊጎበኙ ከሚገባቸው የዓለም አስር ሀገራት መሃከል ተመደበች
አዲስ አበባ፤ ሐምሌ 14/2005 (ዋኢማ) –  ኢትዮጵያ ሊጎበኙ ከሚገባቸው የዓለም ሀገራት በእንግዳ ተቀባይነት፣ በአስተማማኝ ሠላምና በርካሽ የኑሮ ሁኔታ ከተመደቡ አሥር ሀገራት አንዷ መሆን ቻለች። በቅርቡ ይፋ የሆነውና ከ500 በላይ ገጾችን ያካተተው የዓለም የኢኮኖሚ ፎረም መረጃን በማጣቀስ የተካሄደው ጥናት ኢትዮጵያን በእንግዳ ተቀባይነቷ፣ በአስተማማኝ ሠላሟና ባላት ርካሽ የኑሮ ሁኔታ ከዓለም በ9ኛ ደረጃ ተቀምጣለች። ይህን ኢትዮጵያ ሊጎበኙ ከሚገባቸው 10 የዓለም ሀገራት አንዷ እንድትሆን አስችሏታል ጥናት አካሂዶ የምደባ ደረጃውን ይፋ ያደረገው ኪሜሻን የተሰኘ ድረ ገጽ እንዳመለከተው ሜቄዶኒያ፣ጆርጂያና የተባበሩት ዓረብ ኤምሬትስ በተጠቀሱት መስፈርቶች በቅደም ተከተል ከአንድ እስከ ሦስተኛ ደረጃን ይዘዋል። ከዚህ አንፃር እስከ 15ኛ ደረጃ ባለው ምደባ የተካተቱ ሀገራት ጎብኚዎች ለጉብኝት ሲነሱ ቀዳሚ የሚያደርጋቸው እንደሆነም ተጠቁሟል ሲል ፋና ብሮድካስትንግ ዘግቧል፡፡